SAEIMAS AIZSARDZĪBAS, IEKŠLIETU UN

KORUPCIJAS NOVĒRŠANAS KOMISIJAS SĒDES

**PROTOKOLS Nr. \_\_\_\_\_**

Rīgā

2018.gada 25.septembrī plkst.10.00

**Sēdē piedalās:**

Komisijas locekļi:

Ainars Latkovskis

Kārlis Seržants

Kārlis Krēsliņš

**Jānis Ādamsons**

**Jānis Ruks**

**Veiko Spolītis**

**Edvīns Šnore**

**Juris Vectirāns**

**Mihails Zemļinskis**

Citas personas:

Saeimas Juridiskā biroja vecākā juridiskā padomniece Līvija Millere;

Aizsardzības ministrijas Krīzes vadības departamenta direktors Vitālijs Rakstiņš;

Aizsardzības, iekšlietu un korupcijas novēršanas komisijas konsultante Inese Silabriede;

Aizsardzības, iekšlietu un korupcijas novēršanas komisijas konsultante Daina Sunepa;

Aizsardzības ministrijas Krīzes vadības departamenta direktora vietnieks, Civilmilitārās sadarbības nodaļas vadītājs Edgars Svarenieks;

Aizsardzības, iekšlietu un korupcijas novēršanas komisijaskonsultants Māris Veinalds;

Ārlietu ministrijas Drošības politikas departamenta Starptautisko operāciju un krīžu noregulējuma nodaļas 2. sekretāre Rita Zemdega.

Darba kārtībā:

**1. Likumprojekts “Grozījumi Latvijas Republikas Satversmē” (1344/Lp12) 1.lasījums.**

**2. Likumprojekts “Grozījumi Nacionālās drošības likumā” (1269/Lp12) 3.lasījums.**

**3. Dažādi.**

Sēdi vada: A.Latkovskis, komisijas priekšsēdētājs.

Sēdi protokolē: M.Veinalds, komisijas konsultants.

Sēdes veids: atklāta.

A.Latkovskis atklāj sēdi. Aicina apspriest likumprojektu **“Grozījumi Latvijas Republikas Satversmē” (1344/Lp12).**

**J.Ādamsons ierosina atbalstīt likumprojektu “Grozījumi Latvijas Republikas Satversmē” (1344/Lp12) pirmajam lasījumam.**

**V.Spolītis norāda uz likumprojektā “Grozījumi Latvijas Republikas Satversmē” (1344/Lp12) esošajām nekonsekvencēm’**

**A.Latkovskis aicina balsot par likumprojektu “Grozījumi Latvijas Republikas Satversmē” (1344/Lp12).**

**Balsojuma rezultāts: par – 3; pret – 3; atturas – 0.**

**A.Latkovskis aicina atkārtot balsojumu.**

**Balsojuma rezultāts: par – 3; pret – 3; atturas – 0.**

**Komisijas lēmums: neatbalstīt likumprojektu “Grozījumi Latvijas Republikas Satversmē” (1344/Lp12) pirmajam lasījumam.**

**A.Latkovskis aicina apspriest likumprojekta “Grozījumi Nacionālās drošības likumā” (1269/Lp12) trešajam lasījumam iesniegtos priekšlikumus.**

**L.Millere komentē 1.priekšlikumu.**

**V.Rakstiņš Aizsardzības ministrijas vārdā pauž atbalstu 1.priekšlikumam.**

**Komisijas lēmums: atbalstīt 1.priekšlikumu.**

**A.Latkovskis dod vārdu Saeimas deputātei J.Stepaņenko par 2.priekšlikumu.**

**J.Stepaņenko komentē 2.priekšlikumu. Skaidro priekšlikuma būtību, aicina precizēt 2.lasījumā pieņemto redakciju.**

**V.Rakstiņš skaidro 25.1panta būtību, neatbalsta 2.priekšlikumu.**

**L.Millere pauž Juridiskā biroja viedokli par 2.priekšlikumu. Norāda, ka jautājums par civiliedzīvotāju pienākumu apjomu ir politiķu izšķiršanās ziņā. Skaidro Juridiskā biroja 4.priekšlikuma saistību ar 2.priekšlikumu.**

**J.Stepaņenko uzsver, ka piedāvātā norma attiecas tikai uz civiliedzīvotājiem. Norāda uz loģikas trūkumu 2.lasījumā pieņemtajā normā. Uzsver, ka iedzīvotāju pienākumiem ir jābūt skaidri definētiem.**

**V.Rakstiņš pauž Aizsardzības ministrijas viedokli attiecībā uz deputātes J.Stepaņenko apsvērumiem.**

**J.Ādamsons norāda, ka V.Rakstiņa sacītais neatbilst patiesībai. Vaicā, vai Lietuvā un Igaunijā ir līdzīgas normas.**

**V.Rakstiņš atbild, ka piedāvātā kārtība ir saistīta ar NATO komandķēdi un katrā valstī šī kārtība ir noteikta.**

**J.Ādamsons atkārtoti vaicā, vai līdzīgas normas ir arī Lietuvā un Igaunijā.**

**V.Rakstiņš atbild, ka līdzīgs regulējums ir visās NATO dalībvalstīs.**

**J.Ādamsons atbild, ka līdzīga satura normas nav ne Lietuvā, ne Igaunijā. Pauž neizpratni par to, kādā veidā NATO karavīri dos rīkojumus Latvijas civiliedzīvotājiem.**

**V.Rakstiņš sniedz skaidrojumu.**

**J.Stepaņenko pauž viedokli, ka pašlaik norma ir pārāk plaša un tā jāprecizē.**

**V.Rakstiņš aicina nejaukt tiesības ar pienākumiem, kas ir strikti nodalīti.**

**V.Spolītis ierosina balsot par 2.priekšlikumu.**

**K.Krēsliņš skaidro kolektīvās aizsardzības atšķirību no totālās aizsardzības. Atgādina, ka NATO esam mēs paši un to nevajag nodalīt.**

**K.Seržants pauž savu attieksmi pret Saeimas deputātes J.Stepaņenko priekšlikumu.**

**J.Ādamsons aizrāda, ka deputāts K.Krēsliņš nav sapratis jautājuma būtību. Pauž neizpratni par to, ka NATO tiek pieminēta atsevišķi, ja šie lielumi ir vienoti.**

**V.Rakstiņš norāda, ka šī norma runā tieši par militārajām operācijām Latvijā.**

**J.Stepaņenko atkārto, ka 2.lasījumā pieņemtā norma ir pārāk plaša. Tas var novest pie jauna tiesību subjekta – NATO – parādīšanās. Norāda uz sava priekšlikuma atšķirību no Juridiskā biroja piedāvātās 2.daļas redakcijas.**

**A.Latkovskis aicina balsot par 2.priekšlikumu.**

**Balsojuma rezultāts: par – 2; pret – 7; atturas – 0.**

**Komisijas lēmums: neatbalstīt 2.priekšlikumu.**

**L.Millere komentē 3.priekšlikumu.**

**Komisijas lēmums: atbalstīt 3.priekšlikumu.**

**L.Millere komentē 4.priekšlikumu.**

**E.Šnore atgādina iepriekšējās sēdes diskusijas par šo jautājumu. Neatbalsta ne pēc formas, ne satura. Vēlas zināt, kas ir tuvinieki.**

**L.Millere atbild, ka skaidrojums rodams citos likumos.**

**E.Šnore norāda, ka ģimenes locekļi un tuvinieki ir dažāda satura jēdzieni. Iebilst pret šādas atrunas ieviešanu likumā.**

**K.Seržants pauž savas pārdomas par priekšlikumā ietverto normu.**

**V.Spolītis vaicā, vai deputātu E.Šnori apmierinātu, ja vārdu “tuvinieki” aizstātu ar vārdiem “ģimenes locekļi”.**

**L.Millere atzīst, ka Juridiskajam birojam nav iebildumu arī pret jēdziena “ģimenes locekļi” lietojumu. Paskaidro, ka jēdzienu “tuvinieki” Juridiskais birojs izvēlējies, vadoties no Krimināllikumā lietotā jēdziena.**

**J.Stepaņenko pauž savu viedokli par deputāta E.Šnores nostāju.**

**L.Millere atgādina, ka likumprojekts jau no Ministru kabineta ir atnācis ar apspriežamo atrunu, un tā jau bijusi saskaņota noteiktajā kārtībā.**

**A.Latkovskis ierosina daļēji atbalstīt Juridiskā biroja priekšlikumu un iekļaut to komisijas priekšlikumā, vārdu “tuvinieki” aizstājot ar vārdiem “ģimenes locekļi”.**

**V.Rakstiņš pauž viedokli, ka labāk pieturēties pie 2.lasījumā pieņemtās redakcijas.**

**R.Zemdega atgādina, ka Latvijai ir saistošas starptautisko tiesību normas, kas šajā likumprojektā ir ievērots. Piekrīt ierosinājumam vārdu “tuvinieki” aizstāt ar vārdiem “ģimenes locekļi”.**

**K.Seržants ierosina šo normu iestrādāt pie tiesībām.**

**E.Šnore atgādina, ka tas jau tā ir.**

**L.Millere pauž neizpratni, kāpēc šajā daļā nav atsauces uz starptautiskajām normām.**

**E.Šnore pauž viedokli, ka šādā veidā normās tiek ieviests haoss. Nesaskata sakarību ar starptautisko tiesību normām.**

**R.Zemdega ierosina papildināt ar vārdiem “dzīvību un brīvību”.**

**J.Ādamsons vēlas zināt Juridiskā biroja viedokli par to, vai ģimenes locekļi ir arī mazbērni, kuri dzīvo atsevišķi.**

**L.Millere sniedz skaidrojumu.**

**A.Latkovskis aicina atbalstīt daļēji, vārdu “tuvinieki” aizstājot ar vārdiem “ģimenes locekļi”.**

**Balsojuma rezultāts: par – 7; pret – 0; atturas – 1.**

**Komisijas lēmums: daļēji atbalstīt 4.priekšlikumu, iekļaujot to atbildīgās komisijas priekšlikumā, kurā vārds “tuvinieki” aizstāts ar vārdiem “ģimenes locekļi”.**

**L.Millere komentē 5.priekšlikumu.**

**V.Rakstiņš pauž Aizsardzības ministrijas atbalstu šim priekšlikumam.**

**Komisijas lēmums: atbalstīt 5.priekšlikumu. Atbalstīt likumprojekta “Grozījumi Nacionālās drošības likumā” (1269/Lp12) virzīšanu izskatīšanai Saeimā trešajā lasījumā.**

**J.Ādamsons ierosina pārbalsot lēmumu pirmajā darba kārtības jautājumā.**

**A.Latkovskis aicina balsot par lēmumu pārbalsot lēmumu pirmajā darba kārtības jautājumā.**

**Balsojuma rezultāts: par – 5; pret – 3; atturas – 0.**

**Komisijas lēmums: pārbalsot lēmumu pirmajā darba kārtības jautājumā.**

**A.Latkovskis aicina balsot par likumprojekta “Grozījumi Latvijas Republikas Satversmē” (1344/Lp12) atbalstīšanu pirmajam lasījumam.**

**Balsojuma rezultāts: par – 5; pret – 3; atturas – 0.**

**Komisijas lēmums: atbalstīt likumprojektu “Grozījumi Latvijas Republikas Satversmē” (1344/Lp12) pirmajam lasījumam.**

**A.Latkovskis aicina komisijas locekļus uz tikšanos ar Baltkrievijas delegācijas pārstāvjiem. Pasludina sēdi par slēgtu.**

Sēde pabeigta 25.septembrī plkst.10.50.

Komisijas priekšsēdētājs

A.Latkovskis

Komisijas sekretārs

K.Seržants

Sēdes protokolētājs

M.Veinalds